''Partidul Naţional Liberal se delimitează de comportamentul manifestat de consilierul PNL Mihai-Bogdan Bicsi în urma unor fotografii ofensatoare postate pe o reţea de socializare. Conducerea Organizaţiei PNL Suceava a propus forurilor statutare excluderea acestuia din Partidul Naţional Liberal. Propunerea de excludere urmează să fie validată în următoarea şedinţă a filialei. PNL dezaprobă ferm astfel de comportamente şi atitudini'', au transmis liberalii joi prin intermediul unui comunicat de presă.

Consilierul PNL a fost fotografiat miercuri de prieteni în timpul unei petreceri la Voroneţ. El apare ţinând o drujbă deasupra unui ''partener de distracţie'' legat, cu capul pe un buştean. ''Terorist ISIS capturat la Voroneţ :)))'' este textul care însoţeşte fotografia care între timp a fost ştearsă de pe reţeaua de socializare. În timpul petrecerii liberalul s-a mai fotografiat ţinând o seceră şi un ciocan.